VENDIM
Nr. 62/2021

PËR PËRZGJEDHJEN E KANDIDATËVE, PËR ANËTARË ZËVENDËSUES, 
PËR POZICIONET KOMISIONER TË KOMISIONIT TË PAVARUR TË KUALIFIKIMIT DHE KOMISIONER PUBLIK

Në mbështetje të neneve 10 dhe 11, të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”; të nenit 17, pika 8, të vendimit të Kuvendit nr. 40/2017, “Për procedurat parlamentare për funksionimin e komisioneve ad hoc dhe realizimin e procesit të votimit sipas ligjit nr. 84/2016, ‘Për rivlerësimin kalimtar të gjyqtarëve dhe prokurorëve në Republikën e Shqipërisë’”; bazuar në raportin e komisionit ad hoc të përzgjedhjes me 12 anëtarë, krijuar sipas vendimit të Kuvendit nr. 60/2021, “Për krijimin dhe përbërjen e Komisionit Parlamentar ad hoc, me 12 anëtarë, për përzgjedhjen e kandidatëve për anëtarë zëvendësues për pozicionet komisioner të Komisionit të Pavarur të Kualifikimit dhe Komisioner Publik”,

KUVENDI
I REPUBLIKËS SË SHQIPËRISË

VENDOSI:

I. Miratimin e listës së kandidatëve të zgjedhur, për anëtarë zëvendësues, për pozicionet komisioner në Komisionin e Pavarur të Kualifikimit dhe Komisioner Publik, si më poshtë:
1. Zonja Rozeta Ivanova zëvendësuese për pozicionin komisioner në Komisionin e Pavarur të Kualifikimit.
2. Zonja Irena Nino zëvendësuese për pozicionin Komisioner Publik.
[bookmark: _GoBack]II. Ky vendim hyn në fuqi menjëherë dhe botohet në Fletoren Zyrtare.

KRYETAR
Gramoz Ruçi

Miratuar në datën 7.7.2021.





